Diari Oficial de la Generalitat Valenciana


Sumari del DOGV 5663, del 19-12-2007 (2007/15387)

Notificació a Antonio Caudete Belenguer. Resolució del recurs d'alçada, referència interna R-167/2007.
------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/15192


Data del document
:   18-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Antonio Caudete Belenguer. Resolució del recurs d'alçada, referència interna R-167/2007. [2007/15786]  
De conformitat amb el que estableix l'article 59.4 de la Llei 30/92, de 26 de novembre de règim jurídic de les administracions públiques i del procediment administratiu comú, es notifica a Antonio Caudete Belenguer, c/ Peníscola, núm. 21 (12661 Castelló), la Resolució del recurs d'alçada amb el número de referència interna R-167/2007.  
Resolució  
Examinat el recurs d'alçada formulat pel senyor Pascual Solsona Prades contra la resolució d'arxiu del procediment sancionador núm. F-21/05.  
Antecedents de fet  
Primer. Pascual Solsona Prades, propietari de l'habitatge de protecció pública situat al carrer Germans Vilafaña, núm. 26, habitatge 6é C, de Castelló, presenta una denúncia contra Tallamar de Llevant, SL per presumpta vulneració del règim jurídic dels habitatges de protecció pública, i fa constar substancialment l'existència de filtracions durant els períodes de pluges.  
Segon. Com a conseqüència de l'esmentada denúncia s'inicien les actuacions preliminars a fi de determinar la infracció i la sanció pertinent. En aquestes actuacions, després de l'informe tècnic oportú, es requereix el demandat perquè realitze les obres de reparació adequades; aquestes es duen a terme i no són suficients. Per aquest motiu, el promotor torna a realitzar les obres oportunes i els tècnics del Servei Territorial confirmen la realització d'aquestes.  
Tercer. El 14 de febrer de 2007 es remet al denunciant, Sr. Solsona, l'escrit del promotor pel qual s'indicava la reparació de les deficiències, i sol·licitava la seua conformitat amb les reparacions efectuades, sense que fins a la data de la Resolució contestara respecte d'això, interpretant el seu silenci positivament, com se li va advertir.  
Quart. Per Resolució del cap del Servei Territorial d'Habitatge i Projectes Urbans de Castelló, de data 27 de febrer de 2007, s'acorda l'arxiu de totes les actuacions, sense sanció de cap classe, ja que les deficiències que van motivar les actuacions han deixat d'existir.  
Cinqué. En data 27 de febrer de 2007 Pascual Solsona Prades presenta un escrit, el qual arriba al Departament de Fiscalia amb posterioritat, considerat com a recurs d'alçada, en el qual manifesta la seua disconformitat amb les obres realitzades, i indica que persisteixen les humitats.  
Fonaments de dret  
Primer. Competència  
És òrgan competent per a resoldre aquest recurs la directora general d'Habitatge i Projectes Urbans, d'acord amb el que estableix l'article 114 de la Llei 30/92, de règim jurídic de les administracions públiques i del procediment administratiu comú, i els articles 11 i 12 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge.  
Segon. Procediment  
S'ha observat en la tramitació d'aquest expedient el que disposen els articles 107, 110, 114 i 115 de la Llei 30/1992, de règim jurídic de les administracions públiques i del procediment administratiu comú.  
Tercer. L'escrit presentat per Pascual Solsona Prades on mostra la seua disconformitat amb les obres de reparació es considera recurs d'alçada en virtut del que estableix l'article 110.2 de la Llei 30/1992, de 26 de novembre, de règim jurídic de les administracions públiques i del procediment administratiu comú: «L'error en la qualificació del recurs per part del recurrent no serà obstacle per a la seua tramitació, sempre que es deduïsca el seu verdader caràcter».  
Quart. Examinats els documents que es troben en l'expedient, el recurs és procedent perquè les deficiències no han sigut esmenades definitivament, ja que quan es va sol·licitar del denunciant la conformitat amb les reparacions efectuades, la resposta que donava la disconformitat d'aquest va arribar al Departament de Fiscalia del Servei Territorial amb retard, encara que en el Registre General va entrar en el termini, quan ja s'havia dictat la resolució.  
Cinqué. L'article 113.2 de la Llei 30/1992, de 26 de novembre, de règim jurídic de les administracions públiques i del procediment administratiu comú estableix: «Quan existint vici de forma no s'estime procedent resoldre sobre el fons s'ordenarà la retroacció del procediment al moment en què el vici va ser comés».  
En el present supòsit, l'error es va cometre en considerar esmenades les deficiències, punt que va quedar constatat en termini per part del denunciant en un escrit que va arribar més tard al Departament de Fiscalia. Per tant procedeix la retroacció del procediment a l'inici del procediment sancionador.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació, i de conformitat amb la proposta de resolució de l'Àrea de Plans de Habitatge, resolc:  
Estimar el recurs d'alçada interposat pel senyor Pascual Solsona Prades, formulat contra la resolució d'arxiu del cap del Servei Territorial de Habitatge i Projectes Urbans de Castelló, de data 27 de febrer de 2007, i revocar en conseqüència aquesta i retrotraure l'expedient a l'inici del procediment sancionador.  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, segons el que disposen els articles 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 18 de setembre de 2007.- La directora general d'Habitatge i Projectes Urbans: M. Jesús Rodríguez Ortiz.